
  Venujem všetkým, ktorí čítali Brita apovedali mi,


  aby som písala viac temných románov.


  Ďakujem.


  J. E. M.


  PROLÓG– 1. ČASŤ


  JAMES


  Miami


  Pred dvoma rokmi


  


  Temnota už nie je taká, aká bývala. Minimálne pre mňa. Momentálne sa vmojom živote vyskytuje priveľmi často. Temný je každý deň, každá myšlienka akaždá činnosť. Kedysi to bolo desivé anepríjemné.


  Teraz som temnotou ja sám.


  Apredo mnou sa tiahne temná rieka. Čiernota. Neprenikne ňou ani mesačný svit, husté mraky neprepustia ani prúžok svetla.


  Stojím na brehu, hľadím na pokojnú hladinu ačakám, až adrenalín opadne. Až sa prestanem triasť. Až sa mi vyjasní myseľ.


  Čakám na pokoj.


  Predtým, než ukončím niečí život, sa musím upokojiť. Musím byť vyrovnaný.


  Musí ma byť vidieť.


  Stiahnem si kuklu avtiahnem do pľúc čistý chladný nočný vzduch. Búchanie, ktoré dolieha zauta, mi už začína liezť na nervy. Obzriem sa. „Drž hubu!“ precedím cez zuby. Na jeho prosbách ozľutovanie sa môžem iba ak zasmiať. Fakt si myslí, že je šanca, aby som zmenil názor? Že žalostné, úbohé prosby odvrátia jeho osud? Nanešťastie preňho to len poháňa môj hnev. Zmena jeho osudu je asi taká pravdepodobná ako to, že sa vrátim do svetla.


  Čiže nulová.


  Naposledy si potiahnem zcigarety aohorok odhodím do rieky. Otočím sa avrátim sa kautu. Otvorím dvere. Muž, moja obeť, na zadnom sedadle znehybnie. Vrece, čo má na hlave, sa od jeho namáhavých ná­dychov avýdychov nadúva azmršťuje. „Čas zomrieť,“ zašepkám, schmatnem ho za ruku avytiahnem von na štrk.


  „Nie, nie, prosím! Čokoľvek chceš, stačí povedať adám ti to.“ Dokonca aj jeho írsky prízvuk ma dráždi, ato som ho kedysi zbožňoval. Teraz ma rozčuľuje už len to, keď ľudia rozprávajú, pretože znikoho nevychádza nič užitočné. Žiadna pravda, len samé lži.


  Čupnem si knemu. Zmieta sa na bruchu na ostrých kamienkoch, ruky má zviazané. Stiahnem mu vrece aon sa upokojí, žmurká, no hľadí do zeme.


  Nevidí ma. Ato mi nevyhovuje.


  Vstanem anohou ho štuchnem do boku, aby sa prevrátil na chrbát. Vypliešťa na mňa oči. Strach mu srší zkaždého póru poďobanej tváre. „Kto si? Kto ťa poslal?“ bľaboce.


  Vytiahnem zvrecka nôž apomaly ho otáčam. Čepeľ sa vmesačnom svetle krásne leskne. Zdvihnem zrak koblohe. Mraky sa rozplynuli aodhalili mesiac. Dokonale načasované. Vidieť ma. „Nikto.“ Znova si čupnem apozriem sa na nôž. „Ana tom, kto som, nezáleží.“ Presuniem pohľad naňho. „Aj tak zomrieš.“ Švihnem mu nožom cez ústa. Vykríkne od bolesti,líce sa mu rozďaví. Do uší mi vnikne prenikavý bublavý zvuk. Len živí môj hnev.


  Vytiahnem zbraň anenápadne na ňu pripevním tlmič. Nemám sa kam ponáhľať. Moja korisť sa zvíja akvíli vprachu ašpine, žobroní omilosť. Stou sa môže rozlúčiť. Milosti niet ani pre mňa auž vôbec nie preňho. Vtlačím mu hlaveň do slabín.


  „Nie, prosím!“ kvíka, zúst sa mu valí krv.


  „Chceš vedieť, kto som?“ spýtam sa aon na chvíľu znehybnie. „Nikto to nevie.“


  Docvakne mu to. „Nie.“


  „Áno.“ Pomaly stlačím spúšť. Svišťanie guľky opúšťajúcej komoru aj jeho výkrik mi na tvári vyvolajú úsmev.


  „Stačilo, Kel.“


  Obzriem sa azazriem tieň človeka ztej hŕstky ľudí, ktorých mám rád. „Prišiel si mi pokaziť zábavu?“


  „Dokonči to.“


  Povzdychnem si avymením pištoľ za nôž. „Fajn.“ Pomaly mu ním prejdem po krku. Hlboko arovno.


  Je po ňom.


  Než vstanem, ešte mu vyrežem jazyk. Nôž utriem do vreca, ktoré mal na hlave. Prehľadám mu vrecká avytiahnem predplatený telefón. Hodím ho Goldie. „Prezri ho,“ prikážem jej. Chytím mŕtvolu za nohy aodtiahnem ju kbrehu rieky. Strčím do nej nohou atelo so šplechotom dopadne do vody. Pozorujem ho, ako sa potápa. „Hneď mi je lepšie,“ utrúsim.


  „Ako vždy, teším sa stebou.“


  Áno, je mi lepšie, no obaja vieme, že potrebujem viac než iba zabíjať. Potrebujem pokoj auspokojenie. Vyberiem telefón apošlem správu Beth, nech sa postará ozvyšok večera. „Potrebujem trochu súkromia,“ vyslovím aodchádzam. Vzrušenie zvraždy rýchlo ochabuje. Pozriem sa na oblohu. Znova sa zatiahlo. Mesiac sa ukryl za mraky.


  Aké povedomé!


  Strávil som toľko času vtme, až som sa ňou stal.


  


  Vrátim sa do svojho bytu, zapálim sviečky na pracovnom stole asadnem si na stoličku. Opriem sa oňu apokojne dýcham. Srdce mi opäť bije pravidelne. Dostatočne pomaly na to, aby som nevnímal jeho údery.


  No práve tie vnímať potrebujem.


  „Kurva, kde trčí?!“ zamumlem si popod nos aopriem sa lakťami osklenený stôl. Fascinovane hľadím na plamienky sviečok. Mimovoľne nad jeden natiahnem ruku. Dlaň sa mi okamžite zahrieva.


  Dívam sa.


  Cítim.


  Cink! Ozve sa výťah.


  Zaznie známe klopkanie podpätkov na podlahe. Stiahnem ruku apozriem sa na dvere do svojej pracovne. Sfúknem sviečky azamierim ku schodom, pri nich zastanem. Dole je Beth, nalieva si vodu.


  Pozorujem ju apremýšľam, čo ju motivuje. Viem, čo motivuje mňa aprečo to robím. Vo všetkých stránkach svojho života som neviditeľný, no pri tomto ma vidieť.


  „Idem do sprchy,“ ozvem sa aona zdvihne pohľad. „Odesať minút príď za mnou.“ Odídem, aby som sa po dnešnom počine umyl apripravil sa na ďalšiu úľavu.


  Ale najskôr…


  Vrátim sa do pracovne, vyberiem zo zásuvky telefón, opriem sa ostôl azavolám agentke FBI Jaz Hayleyovej. Ohlási sa okamžite ako vždy. „Jedného nájdeš vrieke,“ oznámim jej chladne. „Tuším mu hovoria Had.“


  „Pre Kristove rany!“ vydýchne. „Kedy si stým dáš pokoj?“


  „Nikdy.“


  „Tak ťa zastavím ja.“


  „Nenúť ma zabiť ťa, Jaz,“ varujem ju. „Začínam ťa mať rád.“ Zapnem obrazovky na stene apohľadom prechádzam po tvárach mnohých mužov. Jaz Hayleyová má možno podobný zoznam, ibaže vňom sa nachádzam aj ja, ato na špeciálnom mieste. Pravdepodobne na vrchole. Škoda, že nepozná moje meno anevie ani, ako vyzerám.


  Ani kto som.


  „Choď do riti!“ zasyčí.


  Usmejem sa. „Aké máš plány na večer?“


  Zľahka sa zasmeje. Evidentne ju rozčuľujem aprovokujem. „Maľujem sdcérou nový byt. Vyberáme šaty pre družičky na jej svadbu. Ale to predsa vieš, nie?“


  „Vydáva sa,“ poznamenám, akoby som otom nevedel. „Budeš chcieť byť pri tom.“


  „Nevyhrážaj sa mi,“ varuje ma aja sa viac usmejem. „James,“ dodá nenútene.


  Pobavenie ma prejde, len čo spomenie moje meno. Teda jedno znich. Čo to má znamenať? Odkiaľ to, kurva, vie?! Je to síce talentovaná agentka FBI, vtestoch excelovala apo kariérnom rebríčku sa šplhala závratnou rýchlosťou, no jasnovidka určite nie je.


  „James Kelly,“ doplní aj moje priezvisko, aby som vedel, že to myslí vážne.


  „Prezývku Enigma mám radšej,“ poznamenám potichu.


  „Alebo Kellen James?“


  Nahlas sa nadýchnem. Nemôžem sa jej spýtať, ako na to prišla. Takú radosť jej neurobím. Ale, kurva, odkiaľ to vie?!


  „Tak ako? Ego ti nedovolí opýtať sa?“ číta mi myšlienky, ako vždy. To ten zasraný šiesty zmysel. Jaz Hayleyová, ktorá prešla zNew Yorku do Miami, mi poriadne lezie na nervy. „Tak ti to vysvetlím,“ pokračuje. „Rozmýšľala som, kto by tak zúfalo chcel dostať Medveďa. Kto by ho mohol dostať? Zabiť jeho mužov aj jeho. Kolega vbiznise? Nie. Vyzerá to skôr na pomstu. Tak som sa vtom trochu povŕtala.“


  „Chápem, kam tým mieriš.“


  „Žasneš, čo? Teda, žasnem sama nad sebou. Pátranie ma zaviedlo až do Londýna, James. Na panstvo, kde rodina Spencera Jamesa zhorela zaživa. Všetci boli považovaní za mŕtvych. Lenže čo ak niekto znich prežil? Nie šoumen Spencer James, na to si primladý, no možno jeden zjeho potomkov. Kto by túžil po pomste väčšmi než jeden znich?“ Spokojne sa zasmeje. Zaškrípem zubami. „Si jeho syn achceš popraviť Medveďa, pretože ti vyvraždil rodinu,“ dodá. Až mnou mykne. „Škoda, že nikto nevie, kto je Medveď.“


  „Zistím to.“


  Zahmká. „Túto informáciu si nechám ako poistku spolu sniekoľkými ďalšími vecami, ak vieš, čo tým myslím.“


  Sniekoľkými ďalšími vecami? Sčím napríklad? Nebudem však vyzvedať. Viem presne, čo tým myslí. Chce zo mňa urobiť udavača. „Čo tým chcete povedať, agentka Hayleyová?“


  „Hovorím, že si zahnaný do kúta.“


  Krv mi zovrie od hnevu. Zahnaný do kúta. Nemôžem byť takto vydaný niekomu na milosť anemilosť. „Dávajte si pozor, agentka Hayleyová,“ varujem ju aukončím hovor. Zovriem telefón vpästi. „Kurva!“ Šmarím ho stakou silou, až rozbijem sklenené dvere pracovne.


  PROLÓG– 2. ČASŤ


  BEAU


  Miami


  Pred dvoma rokmi


  


  Vyjdem zo stanice anadýchnem sa čerstvého vzduchu. Pridržím sa steny avyzujem sa. Po dvanásťhodinovej šichte ma príšerne bolia nohy atreští mi hlava. Obzerám sa po ulici ahľadám mamu. Nechápem, ako som mohla súhlasiť stým dnešným maľovaním.


  Keď si konečne vyslobodím chodidlá ztopánok, posadím sa na múrik, vytiahnem telefón azavolám Olliemu. Okamžite sa ozve hlasová schránka, atak skontrolujem čas na hodinkách. Už sa mu začala služba. „Ahoj,“ pozdravím ho vo chvíli, keď zdvihnem pohľad azbadám mamu. „Natiahla sa mi služba. Vzátoke pri Byron Bay sa našla ďalšia mŕtvola. Volám ti, len aby som ti pripomenula, že idem mame pomôcť smaľovaním bytu avybrať šaty pre družičky. Pravdepodobne unej zostanem, keďže ty máš nočnú. Uvidíme sa ráno. Ľúbim ťa.“ Horko-ťažko vstanem azídem po schodoch na chodník kmaminmu autu. Nasadnem doň aopriem sa osedadlo.


  „Ťažký deň?“ spýta sa ausmeje sa na mňa.


  „Brutálny.“ Hodím topánky na podlahu, pohýbem prstami na nohách apobozkám ju na líce. „Ako si sa mala ty?“


  „Brutálne,“ usmeje sa, no oči jej zostanú vážne. Vposlednom čase, odkedy nás otec podrazil, sa to stáva často. „Tí chlapi mi nedajú vydýchnuť.“


  Zasmejem sa na jej úprimnom humore. „Prečo brutálne?“


  „Posratý Danny Black,“ zanadáva avyrazí na cestu.


  „Danny Black?“ zopakujem. „Brit? Veď ten je mŕtvy.“ Už viac ako rok.


  „Hej, ateraz má každý kriminálnik na svete zelenú na presun do Miami.“


  „Aha.“


  „Zastavila som sa uHardyho po materiál,“ ukáže palcom na zadné sedadlo. Obzriem sa auvidím plechovky farieb. Kopu plechoviek. Povzdychnem si aona našpúli pery. „Je to skvelý relax,“ zdôvodní aja nad jej predstavou relaxu odfrknem. „No tak.“


  „Kde je víno?“


  „Doriti!“ zanadáva audrie po volante. „Víno! Vedela som, že som zabudla na niečo dôležité.“


  Usmejem sa, no len napoly. Vposlednom čase zabúda pričasto. Doriti sotcom! „Zastavíme sa vobchode,“ vyhlásim avtej chvíli mi zazvoní telefón. My ovlku. Rýchlo odmietnem hovor atelefón si položím na stehno displejom nadol.


  Mama na mňa úkosom pozrie. „Nemôžeš ho stále ignorovať,“ napomenie ma jemne. „Je to tvoj otec.“


  „Nebudem ho stále ignorovať. Len dovtedy, kým sa nespamätá.“


  „Zapni si bezpečnostný pás,“ prikáže mi aja ju poslúchnem. „Ačo ak sa nechce spamätať?“


  Ako by nemohol chcieť? Smamou sú spolu už vyše tridsať rokov. „Vtom prípade nie je mužom, za akého som ho považovala. VNew Yorku sme boli šťastní.“


  Pozrie sa na mňa. „Nemusela si ísť do Miami.“


  Unavene prevrátim oči. „Strýko Lawrence stretol Dextera apresťahoval sa sem. Presťahovala si sa sem aj ty sotcom. Vtom meste mi už nikto neostal.“ Dobre to vie. Aj to, že by som nemohla žiť vinom meste než ona. Bez otca áno, ale bez mamy nie.


  „Nuž, nič sa nedeje bezdôvodne. Inak by si nespoznala Ollieho.“


  Áno, môj život sa hýbe vpred, zato ten mamin sa vrátil otridsať rokov späť. „Chceš povedať, že by som mala otcovi poďakovať?“


  Ledabolo pokrčí plecami.


  „Je to narcistický hajzel, ktorý uprednostnil moc abohatstvo. Už ho nespoznávam.“ Povedala som to nahlas? Tak či onak, tento rozhovor sa skončil. Aspoň ten smamou. Vduchu sa sotcom ustavične hádam. Vážený podnikateľ. Vážený podnikateľ, ktorý spáva sinou ženou. Aešte si ju aj nasťahoval do domu, vktorom žil smanželkou. Producíruje sa sňou po meste ako so symbolom statusu. Anavyše je mladšia než ja, kristepane!


  „Tým si už nie som istá ani ja,“ povzdychne si mama. „Zajtra má narodeniny.“


  „Naseriem mu na pohľadnicu, otom nepochybuj.“


  „No tak, Beau,“ pokrúti hlavou. Na tvári sa jej jasne zračí vnútorný boj. Nenávidí ho. Môj otec ju ponížil azradil. Je to silná žena, ktorá každý deň dáva mužom na frak. Všetci zločinci na Floride museli škrípať zubami, keď sa dozvedeli, že agentka Jaz Hayleyová sa zNew Yorku presúva sem. Apredsa sa jej nepáči, že ho nenávidím aj ja.


  „Aké víno chceš?“ spýtam sa, keď sa priblížime kobchodu. Nastal čas zmeniť tému. Stačí, že ootcovi len hovorím, auž mi je zle. Auto ešte ani nestojí aja si už rozopínam bezpečnostný pás. Zachmúrene na mňa pozrie. „Pardon, agentka Hayleyová,“ zažartujem aona ma plesne po ruke.


  „Keď už otom hovoríme…“ Opäť na mňa úkosom pozrie.


  Získala si moju pozornosť avie otom. „Dostala si sa kvýsledkom?“


  Jej úsmev hovorí za všetko. „Si najlepšia,“ odvetí hrdo. „Dočerta, Beau, patríš medzi päť percent najlepších vkrajine.“ Zaparkuje na parkovisku aotočí sa ku mne. Od ohromenia sa nezmôžem na slovo. Medzi päť percent? Prvé kolo výberových testov do FBI ma úplne pohltilo avyšťavilo. Išla som sa zneho zblázniť „Dobrá práca, moja.“ Utrie mi slzu.


  „Som veľmi rada, že som sa podala viac na teba než na otca,“ vytisnem zo seba popri vzlyku aobjímem ju. Cítim, že sa usmieva. „Ďakujem, mami.“ Bez jej podpory, pomoci amožno aj génov by som posledných pár rokov určite nezvládla.


  „To stačí.“ Odtiahne sa aopráši sa. „Si vuniforme. Objatie nie je dovolené.“


  „Akeby som bola vcivile?“


  Zľahka sa zasmeje. „Brzdite, slečna Croftová. Prvé kolo je len prvá prekážka.“


  „Radšej mi tak nehovor,“ zamumlem. Vytiahne čosi spod sedadla.


  „Darček na oslavu.“ Strčí mi pod nos hrnček sobrázkom Lary Croftovej. Zažmúrim na postavu, podľa ktorej ma prezývajú aj kolegovia. „Ešteže som otcov nápad dať ťa na balet zmietla zo stola,“ zažartuje.


  „Atak si ma dala na karate,“ zasmejem sa avezmem si hrnček.


  „Ateraz budeš rovnako dobrá agentka ako tvoja mama. Ibaže mladšia azdatnejšia. Aohybnejšia.“ Pokrčí nos. „Bež po to víno.“


  „Mali by sme otvoriť to šampanské Krug, ktoré si dostala na promócie.“ Celé roky ho opatruje vdarčekovej škatuli, každý týždeň ju oprašuje, obdivuje anikoho knej nepustí.


  „Ktej fľaši sa nepribližuj.“ So smrteľne vážnym výrazom mi stisne líca. „Iba keby od toho závisel tvoj život.“


  Prevrátim oči, odstrčím ju anačiahnem sa za topánkami. „Raz ju budeš musieť otvoriť.“


  „Možno,“ zamyslí sa apozrie sa na svoj zvoniaci mobil. Zdvihne obočie aotočí sa kvolantu. „Tak bež. Toto musím zdvihnúť.“


  Nepýtam sa, kto volá. Nikdy sa na to nepýtam. Oficiálne je síce mimo služby, no vskutočnosti mimo nej nie je nikdy. Nechám ju telefonovať aaž vobchode si uvedomím, že vruke stále držím hrnček. Policajtka zMiami, ktorá sa prechádza po obchode shrnčekom sobrázkom Lary Croftovej.


  Keď zamierim kregálu salkoholom avezmem fľašu červeného abieleho vína, zopár ľudí sa na mňa podľa očakávania čudne pozrie. „Oslavujeme,“ poviem vduchu azamierim kpokladnici. Zaplatím afľaše spolu shrnčekom strčím do tašky, vyjdem zobchodu adolujem zo seba nadšenie pre maľovanie, ktoré ma dnes večer čaká.


  Vyberiem sa kautu. Mama ešte stále telefonuje, no keď zbadám jej výraz, spomalím. Moja zvyčajne pokojná mama sa tvári… znepokojene. Keď ma zbadá, silene sa usmeje, no vzápätí zvážnie. Potom na jej tvári zbadám čosi, čo som na nej ešte nevidela.


  Hrôzu.


  Náhlim sa knej. Čoraz väčšmi vypliešťa oči atvári sa čím ďalej vydesenejšie. Zdvihne ruku, akoby ma chcela zastaviť. Pravdaže, má to na mňa presne opačný účinok.


  Čo sa deje?


  „Nie, Beau!“ skríkne.


  Pustím tašku. Jej vydesený výkrik mi preniká do špiku kostí. Nohy sa mi však nezastavia. Srdce mi splašene bije. Nič mi nezabráni dostať sa knej.


  Apotom sa všetko navôkol rozžiari.


  Mám pocit, akoby mi praskli ušné bubienky.


  Koža ma páli.


  Vyletím do vzduchu.


  Avšetko pohltí tma.


  1


  JAMES


  Miami


  Súčasnosť


  


  Nehybne stojím vsprche, horúca voda mi dopadá na chrbát. Bolelo by ma to apálilo, keby som nepoznal peklo. Pozriem sa na svoje bosé chodidlá, na krvavú vodu, ktorá mizne vodtoku. Čochvíľa je číra.


  Čistá.


  Vyjdem zo sprchy aomotám si okolo pása uterák. Zpultu vedľa umývadla vezmem olej aodlejem si zneho do dlane. Rozotriem ho medzi dlaňami apopritom sa dívam do zrkadla. Adrenalín už vyprchal, no zanechal vo mne obnovenú túžbu po ďalšej vražde. Míňajú sa mi ciele. Čo potom? Môžem len dúfať amodliť sa, že na konci tejto smrtonosnej krvavej cesty ma čaká vytúžený pokoj. Bez pomsty vtomto svete už nedokážem existovať. Abez pomsty nebude ani pokoj. Ak nemám ani jedno, akoby som ani nežil.


  Priložím si naolejovanú dlaň na plece azačnem si masírovať hornú časť chrbta. Telo ma opäť páli. Bolí ma to aj po rokoch. Sú to muky.


  Ozve sa zaklopanie na dvere. Otočím sa. „Čo je?“


  Vo dverách do kúpeľne sa objaví Goldie. Pozoruje ma, ako si masírujem chrbát, apotom zaregistruje môj výraz. Zjavne sa jej nepozdáva, no nekomentuje ho. „Ten muž, ktorý odišiel zmiesta činu, sa volá Spittle. Je už vdôchodku, no zrejme sa nudí.“


  „Zaujímavé,“ podotknem amasírujem si druhú stranu chrbta. Načo by bývalému agentovi FBI bol kontakt na Medveďa?


  „Jeho číslo.“ Podá mi kúsok papiera aodstúpi od dverí, keď okolo nej prechádzam asmerujem do pracovne. Sadnem si za stôl, vytiahnem zo zásuvky telefón, vyťukám číslo aopriem sa ostoličku.


  „Agent Spittle,“ prehovorím potichu, len čo sa ozve. „Alebo bývalý agent, pravda?“


  „Kto volá?“


  „Musíme sa porozprávať, kde budeš dnes večer.“ Usmejem sa, keď sa nadýchne. Namierim diaľkový ovládač na obrazovky pred sebou, presuniem kurzor na ikonu odoslania videa, zobrazeného na obrazovke uprostred. Na tom videu odchádza od istého muža, konkrétne Adriana Wallacea, ktorý má kontakty vdrogovom biznise anedávno mal do činenia sMedveďovými ľuďmi. Spittle drží vruke aktovku. Nastúpi do svojho auta pred spustnutým skladiskom aodíde.


  Opäť sa nadýchne. „Ato najlepšie ešte len príde,“ provokujem ho vo chvíli, keď na videu zaduní výstrel aAdrian Wallace, známy aj ako Orol, padne na zem ako vrece zemiakov. „Túto časť,“ podot­knem zamyslene, „mám najradšej.“


  „Je mŕtvy?“ vydýchne Spittle. Pri pohľade na Wallaceovu mŕtvolu zneho pot tečie cícerkom.


  „Povedal by som, že áno, no jeho telo sa ešte nenašlo. Zdá sa, že máš problém, Spittle. Prečo si sa stretol smužom, ktorý je vkontakte sdrogovými dílermi? Zosobných dôvodov?“


  „Doriti!“ zanadáva. „Kurva, kto si?!“


  „Som začiatok tvojho konca.“ Vypnem obrazovku aotvorím policajnú fotku Adriana Wallacea, na ktorú napíšem MŔTVY. „Alebo by som mohol byť začiatok tvojho začiatku. Je to na tebe.“


  „Si zBritánie.“


  „Už chápem, ako si sa dostal do FBI.“ To je idiot! „Je moja národnosť problém alebo uprednostňuješ len určité etnické skupiny?“


  Nervózne sa zasmeje. „No, vy Briti tu zväčša zanecháte trvalý dojem.“


  „Aj ja som počul.“ Naráža na Brita, vraha sanjelskou tvárou, brutálneho aneľútostného.


  Amŕtveho.


  „Čo chceš?“ spýta sa Spittle.


  „Ešte neviem, ale buď pripravený.“ Ukončím hovor apokrútim plecami. Cítim napätie, nie však vo svaloch, ale vpokožke.


  „Asi nie je vhodný čas, aby som ti to povedala,“ ozve sa Goldie. Pozriem na ňu, stále stojí vo dverách. „Beau Hayleyová sa odvolala proti uzneseniu súdu vprípade smrti svojej matky.“


  Vydýchnem si. Vynárajú sa starí duchovia, aby ma prenasledovali. Azdá sa, že aj noví. Cítim na sebe Goldin uprený pohľad. Isto ju zaujíma, na čo, došľaka, myslím.


  „Na čo, došľaka, myslíš?“ vyhŕkne. Podíde ku mne aposadí sa oproti stolu. „Tento tvoj výraz sa mi nepáči.“


  Podopriem si bradu, pod prstami cítim drsnú pokožku.


  „James?“


  Nakrátko sa na ňu pozriem, hlavou mi víria myšlienky. Opäť chytím mobil azavolám Spittlovi. „Zisti, ako pokračuje odvolanie vprípade smrti Jaz Hayleyovej.“


  „Jaz Hayleyovej? Čo sňou chceš?“


  „Otázky tu kladiem ja, ty máš na ne iba odpovedať.“


  „Odvolanie bolo zamietnuté,“ pokračuje tlmene.


  „Ajej dcéra?“


  „Čo sňou? Ešte to nevie.“


  „Zatiaľ,“ zamumlem. Masírujem si spánok aodháňam napätie. Nevzdá sa, kým nedosiahne spravodlivosť pre svoju matku. Kto iný než ja vie lepšie, že na svete niet spravodlivosti? Chrbát mi zabrní, akoby to len potvrdzoval. Pred očami sa mi mihajú výjavy mojej rodiny, celej mojej poondiatej rodiny. Rýchlo ich odoženiem aznova sa sústredím na súčasný problém. Na Beau Hayleyovú.


  Prekristapána! Koleduje si tá ženská orovnaký osud? Bola by to hlúpa otázka, keby som nepoznal jej zdravotný stav po smrti jej matky. Aviem sa do nej vcítiť. Zažil som to. Opakovane som chcel zomrieť. Ako som povedal, na svete niet spravodlivosti, preto som sa naučil dosahovať spravodlivosť po svojom. „Pošli mi jej číslo.“


  „Čie číslo?“ nechápe Spittle.


  „Beau Hayleyovej.“


  „Načo?“


  „Položil si mi práve ďalšiu otázku?“


  „Nie,“ vzdychne si porazene. „Ježiši, som uťahaný ako kôň!“


  „Aj ja. Som unavený na smrť ztoho skurveného čakania.“


  „Kto si?“


  „Zožeň mi číslo Beau Hayleyovej.“ Ukončím hovor, vrátim mobil do zásuvky afrustrovane vydýchnem.


  „Čo budeš robiť?“ spýta sa Goldie. „Zavoláš jej aláskavo ju poprosíš, aby sa stiahla?“


  Pozriem sa na ňu, no neodpoviem jej. Ani nemusím. Moja tvár hovorí za všetko. Pojeb sa, ty sarkastická suka!


  Goldie nakloní hlavu. „Už sú to dva roky. Máš záznamy oJaziných telefonátoch. Nič vnich nie je. Prešla som všetky záznamy obezpečnostných schránkach. Nič. Keby niekomu povedala alebo skrývala informácie otebe, tvoje meno, čokoľvek, už by si to vedel.“


  „Nemám ztoho dobrý pocit.“ Vstanem azamierim do sauny. Musím ten stres vypotiť.


  Potrebujem horieť.


  Horieť avedieť, že nezomriem.


  Vyzlečiem sa aveci nechám na kôpke pri dverách. Teplo ma zasiahne ako úder tehlou. Pozriem na teplomer na zadnej stene. Osemdesiat stupňov Celzia.


  Sadnem si na hornú lavicu, naberiem vodu zvedra, nalejem ju na uhlíky apriestor vyplní para.


  Nikto ma nevidí.


  Opriem sa ostenu azatvorím oči. Razom mi vušiach hučia výkriky. Výkriky, ktoré si možno spojiť iba so smrťou. Výkriky mojej mamy, otca asestry.


  Všetci horia zaživa.


  Otvorím oči do tmy apredkloním sa, natiahnem ruku nad uhlíky, mám ich len kúsok od dlane. Nehýbem sa. Vstrebávam bolesť. Teplo. Lebo ja nezomriem. Tento oheň ma nezabije.


  Zovriem rozpálenú dlaň do päste aľahnem si. Otočím presýpacie hodiny. Pätnásť minút. Otočím ich ešte štyri razy, než vyjdem ztohto pekla.


  Nikdy to nebude stačiť.


  2


  BEAU


  Miami


  Súčasnosť


  


  Schopnosť človeka uniknúť závisí od jeho predstavivosti. Ja som oňu prišla. Prišla som ovšetko. Uviazla som vo svete, ktorý pre mňa stratil zmysel. Uviazla som vtele, na ktoré sa nedokážem ani pozrieť. Uviazla som smyšlienkami, ktoré by som si najradšej fyzicky vytrhla zhlavy. Uviazla som spocitmi, ktoré sa rozmazávajú arozplývajú. Šťastie je neznámy pojem. Je bezpečnejšie nič necítiť, ignorovať, že som nanič. Nevšímať si, že mi už nikto nepomôže.


  Zmieriť sa stým, že som sama.


  Vzdať sa nádeje, že niekedy budem opäť normálna.


  Pretože ak nemám nádej, nemôžem sa ani sklamať.


  „Rozmýšľali ste oukončení svojho života, Beau?“ spýta sa ma doktorka Fletcherová. Zažmurkám, zdvihnem hlavu apreberiem sa zotupenosti.


  Nonstop. „Nikdy,“ odvetím chladne. Opačná odpoveď by ma rýchlo dostala na psychiatriu. Zase.


  Pohľadom mi skĺzne na zápästia, aja tiež. Odkašlem si astiahnem si rukáv košele. Končekmi prstov si pridŕžam manžetu. „Povedzte mi, čo ste dnes robili,“ nabáda ma aja sa usmejem. „Niečo vás pobavilo?“


  Nasilu sa na ňu pozriem. Táto žena je taká vyrovnaná apokojná, že by som ju poľahky tresla do tváre avôbec by ma to nemrzelo. „Nič ma nepobavilo.“ Už nie. To sa mi už nestáva.


  „Usmiali ste sa.“ Prekríži si nohy. Jej dokonalé, nepoškvrnené štíhle končatiny mi mučivo pripomínajú, že som všetko možné, len nie nepoškvrnená. Všetko možné, len nie dokonalá. Nemala by byť terapeutkou. Doktorka Fletcherová je taká bezchybná, že by pri nej vybuchol aj ten najpríčetnejší človek na svete. „Keď sa človek usmieva, zrejme sa baví,“ dodá.


  „Pobavilo ma, že som tu,“ vravím úprimne. „Som tu, hoci to nechcem.“ Vie, že nemám na mysli tieto sedenia. Sedenia srôznymi terapeutmi, ktoré ma vposledných dvoch rokoch stáli majland, no vôbec mi nepomohli zbaviť sa nenávisti ani démonov. Narážam na tento svet, tento život. Apredsa vždy, keď samu seba presvedčím, že existuje cesta von, ozve sa tá maličká, rozčuľujúca časť môjho mozgu avaruje ma, aby som na nôž, lano či tabletky zabudla.


  Varuje ma mamin hlas.


  Zazvoní budík. Nadýchnem sa avstanem zo stoličky. „Tešilo ma, doktorka Fletcherová.“ Usmejem sa aona sa nakrátko neveriacky zasmeje. Určite to nie je profesionálne, no nemôžem jej to zazlievať. Znáša ma už pol roka. Zbytočného pol roka. Mienim za ňou chodiť naďalej. Inak by som sa našla vnemocnici ato nechcem. Každý deň sa snažím, aby si všetci okolo mňa mysleli, že som vpohode. Na doktorku Fletcherovú to však nezaberá. Som chorá, otom niet pochýb. Otrávená nenávisťou atrpkosťou. Už som si na to zvykla. Neprekáža mi to. Zmierila som sa stým.


  „Uvidíme sa budúci týždeň, Beau.“ Doktorka Fletcherová vystrie dlhé nohy, vstane apoloží zápisník na lesklý drevený stolík medzi pohovkami. „Bolo by fajn, keby ste vyskúšali niečo nové.“


  „Čo také?“ spýtam sa aprehodím si kabelku cez plece.


  „Šli na večeru doreštaurácie alebo do baru na pohárik. Alebo zašli na predstavenie svojej tety.“


  „Aja že už dávno máte realistické očakávania.“ Venujem jej znechutený úsmev aona mi ho opätuje svojím žiarivým. Priam oslnivým. Nepamätám si, kedy som sa naposledy usmiala tak naširoko, až ma zaboleli líca. Ešte radšej by som jej vrazila.


  Takto som sa naposledy usmiala, keď som bola smamou.


  „Nevzdám to svami, Beau,“ pokračuje.


  Nemal by to svojmu pacientovi hovoriť každý terapeut? „Aké milé!“ Hoci zbytočné. „Dovidenia.“ Odídem zjej kancelárie aschádzam po schodoch. Len čo sa vyrútim von, zhlboka sa nadýchnem, akoby som uplynulých štyridsaťpäť minút zadržiavala dych.


  Smutná pravda je, že ten pocit mám už dva roky. Akoby som už dva roky nedýchala. Už si nepamätám, aké je dýchať voľne. Nemusieť premýšľať nad každým nádychom avýdychom, len aby som sa ubezpečila, že žijem.


  Apotom to neodvratné zovretie srdca, keď si uvedomím, že naozaj žijem.


  Je to začarovaný kruh. Nekončiaci sa mučivý závratný kolotoč, zktorého nemôžem vystúpiť.


  Utrpenie.


  


  Tresk!


  Zastavila som za Hardyho železiarstvom atakmer som vyskočila zkože, aj keď som ten treskot očakávala. Musela som chvíľu počkať, kým sa mi upokojí srdce. Zakaždým je to rovnaké.


  Odoženiem vynárajúcu sa spomienku aotvorím oči. Všimnem si staršiu paniu srukou na hrudi. „Prepáčte.“ Pousmejem sa, vypnem motor svojho ojazdeného Mustanga avystúpim. So zamykaním sa, ako vždy, ani neobťažujem avojdem do obchodu. Tá vôňa! Chvíľu sa nadychujem. Farba, kov, drevo– opojná zmes, ktorá na mňa pôsobí ako balzam.


  Za pultom zbadám pána Hardyho. Navíja lano na ruku ana sebe má montérky, ktoré už majú lepšie časy za sebou. Husté sivé vlasy mu padajú do očí abrada by už potrebovala ostrihať. Zdvihne pohľad aoči mu zažiaria. Vyberiem sa knemu, opriem sa opult anasilu odvraciam pohľad od lana. Vezmem si mentolku zpohára pri starej pokladnici.


  „Beau,“ osloví ma svýrazným južanským prízvukom. „Koľko oleja vytečie dnes ztej vašej rachotiny pred mojím obchodom?“


  Hlasno chrúmem mentolku aon sa zaškľabí. „Moje auto plače, pán Hardy. Plače, pretože všetci sú naň hnusní.“


  Zachechce sa aodloží zvinuté lano. Aj on si vezme mentolku, no zohľaduplnosti ksvojej protéze ju nechrúme tak ako ja. „Ako ide život, Beau?“


  „Pomaly,“ odvetím znudene. „Ale netrápim sa. Niečo sa čoskoro objaví.“


  „Tak čo tu robíte?“


  „Teta Zinnea ma požiadala, aby som jej premaľovala spálňu.“ Vezmem vzorkovník farieb azačnem sa vňom prehŕňať. To premaľovanie vôbec nie je potrebné. Robila som to už pred pár mesiacmi, no kanárikovožlté atyrkysové pásiky sa jej už očividne zunovali. Vôbec to nesúvisí stým, že sa ma usiluje zamestnať. „Tentoraz si vyžiadala niečo prepychové asexi.“


  Pán Hardy sa zasmeje, nakloní sa aspolu so mnou si prezerá farby. „Od vašej tety Zinney by som nič iné ani nečakal. Čo tento odtieň?“ Ukáže na tmavoružovú farbu, ktorá presne sedí jej vkusu.


  Zamyslím sa, sakou farbou by som ju zladila. „Polnočná modrá,“ vyslovím ahľadám medzi vzorkami zodpovedajúci odtieň. Razom ho zbadám. Je dokonalý. „Vezmem po štyroch litroch zkaždej.“


  Pán Hardy prikývne, podíde kstroju na miešanie farieb apustí sa do práce. Ja sa zatiaľ vyberiem do uličky po nový štetec, rovnaký ako ten, ktorý používam vždy. Trvala na ňom mama. Vďaka nemu sa zo mňa stala celkom obstojná maliarka. No miesto, kde tieto štetce bývali, je prázdne. „Pán Hardy.“ Vystrčím hlavu zuličky. „Kde sú tie päťcentimetrové štetce sprírodnými štetinami?“


  „Ach, tie.“ Vloží plechovku so základnou bielou farbou do miešacieho stroja azdvihne zrak. „Tie sa už nevyrábajú.“


  „Čože?“ zdúpniem. Je to môj obľúbený štetec! Jediný, ktorým urobím dokonale rovnú líniu. Mama ich už vyskúšala mnoho, no žiadny sa nevyrovnal tomuto. „Nemôžu prestať vyrábať náš štetec.“


  „Dám im vedieť,“ zareaguje sarkasticky, zavrie miešačku, sadne si pred počítač anaťuká doň číselné kódy odtieňov, ktoré som si objednala.


  So stiahnutým chvostom sa vrátim kregálu aprezerám si iné štetce. Vyberiem chabú alternatívu adám si predsavzatie, že len čo prídem domov, vyhľadám si ho na Googli. Vezmem si nové farby avalčeky avyberiem sa kpokladnici. Cítim sa previnilo. Nemala by som sa uchyľovať kinternetu. Akoby som tým pána Hardyho zrádzala. Jeho obchod, učupený medzi dvoma starými továrňami vcentre mesta, funguje už viac ako štyridsať rokov. Farby apotreby na maľovanie nekupujem nikde inde– treba predsa podporiť miestnych, ako ma naučila mama. Navyše, je tu pokoj, nikdy tu nie je hlava na hlave. „Lenže náš štetec už nemá, mami,“ poviem potichu apohľadom prechádzam regály, akoby som nevedela, čo vnich je.


  Zastanem pred odlamovacími nožmi anakloním hlavu.


  Nezastavuj sa.


  Podídem ksekcii slanami rôznej hrúbky, rôznych farieb arôznej pevnosti. Chytím jedno ztých najhrubších. To najpevnejšie.


  Nezastavuj sa.


  Ponáhľam sa do prednej časti obchodu. Našpúlim pery apoložím náhradný štetec na pult. Vtej chvíli sa miešačka farieb začne triasť ahučať. „Tento asi bude musieť stačiť,“ prekrikujem hluk.


  „Rozšírte si obzory, Beau,“ odvetí pán Hardy azachmúri sa na stroj, ktorý podskočí knemu. Ten stroj dosluhuje, odkedy si pamätám, no keďže som jediná, kto si tu dáva miešať farby, pán Hardy, pochopiteľne, váha sjeho výmenou.


  „Pán Hardy, kedy pôjdete do dôchodku?“ Určite má už po sedemdesiatke aani zisky predajne isto nie sú horibilné. Som jeho najlepšia zákazníčka. Možno dokonca jediná. Ešte som tu nikoho iného nevidela.


  „Ačo by som potom robil?“ spýta sa, vypne stroj aotvorí dvierka.


  „Oddychoval. Venoval sa nejakému koníčku.“


  Vloží do stroja ďalšiu plechovku bielej farby, postíska zopár kláves na počítači, zavrie dvierka azapne stroj. „Mojím koníčkom je práca.“ Nadvihne viečko prvej plechovky. Žiarivoružová farba nás takmer oslepí.


  „Dokonalé,“ konštatujeme jednohlasne.


  Kým pán Hardy mieša druhú farbu, vložím si nákup do tašky aprelistujem miestne noviny, ktoré ležia na kôpke na pulte. Pohľadom sa zastavím na jednom článku, zvlášť na fotografii muža, ktorého spoznávam. „Ježiši!“ zašepkám.


  „Veru,“ podotkne pán Hardy. Zdvihnem zrak. Aj on sa pozerá na fotografiu. „Vytiahli ho zrieky.“


  „To je Had. Mama po ňom išla celé roky,“ prehovorím potichu anasucho prehltnem. „Avždy jej prekĺzol pomedzi prsty.“


  Pán Hardy sa súcitne usmeje. „Tomu, kto mu pred hodením do rieky podrezal hrdlo, pomedzi prsty zrejme neprekĺzol.“


  „Podrezal mu hrdlo?“ začudujem sa avrátim sa kčlánku.


  „Hej. Avyrezal jazyk, ktorým nariadil všetky tie vraždy. Vraj ležal na dne rieky niekoľko rokov.“


  „Pekné.“


  „Veru.“ Ďalší súcitný úsmev. Viem, čo bude nasledovať, anestihnem ho zastaviť. „Ktovie, čo by na to povedala Jaz.“ Ukáže hlavou na noviny aja sa znova pozriem na fotku.


  „Asi by ju naštvalo, že ho niekto zabil skôr, než ho postavila pred súd.“ Vlastne žiadne asi, ale určite. Mama vždy hovorila, že spravodlivosť sa nedosahuje smrťou, ale väzením až do smrti. Strachom oživot vo väzení, kde krvilační spoluväzni len čakajú na to, aby ho vo väzenskej hierarchii dostali pod seba, aby si označili územie auplatnili svoju moc. Spravodlivosť sa dosiahne právnou spravodlivosťou. Kedysi by som súhlasila. No teraz? Teraz vspravodlivosť už neverím.


  „Čo máte vtej taške?“ spýta sa pán Hardy, keď sa vráti sdruhou farbou. Skladám noviny, no vtom ma čosi upúta. Ďalšia správa, tentoraz omiestnom podnikateľovi. Omojom otcovi. Zvlním pery. To je celý on, vyštafírovaný vobleku hrdo stojí pred novučičkou budovou vSouth Beach. Pred budovou, ktorú postavil. Zachmúrene čítam článok, vktorom sa vkuse omieľajú otcove príspevky na charitu aslužby pre komunitu. Jednoducho musím prevrátiť oči. Otec iba potláča svoje výčitky svedomia asnaží sa vykúpiť azmenšiť šancu, že vďaka týmto dobrým skutkom nepôjde rovno do pekla.


  „To je váš otec, Beau?“


  „Hej, to je on,“ vydýchnem azavriem noviny. „Alebo svätý Tomáš, ak chcete.“ Vrátim noviny na kôpku. Pán Hardy sa zasmeje, vyberie zmontérok vreckový nožík anadvihne viečko plechovky.


  „Veľmi pekná.“


  Natiahnem krk, aby som do nej videla aj ja. „Bude sa jej to páčiť.“ Vyberiem ztašky kreditku. „Mám dve veľké tácky, dva valčeky adva štetce, ktoré nie sú podľa gusta Beau ani Jaz,“ usmejem sa prívetivo.


  „Je to presne sedemdesiatštyri dolárov, no pre tú nepríjemnosť vám to zaokrúhlim na sedemdesiat.“ Hladká si bradu, ako to má vo zvyku. Zaplatím azbalím si nákup. „Rád som vás videl, Beau.“


  „Podobne, pán Hardy. Anepracujte priveľmi.“


  Keď odchádzam, ešte počujem jeho smiech. Zvonček na dverách hlasno zacinká. Položím veci na zadné sedadlo auta ashlasným výdychom vrátim sedadlo vodiča na miesto.


  Buchne tak, až sa myknem.


  Zacvakne na miesto. Vzdychnem si.


  Nasadnem, zvrtnem kľúčom vzapaľovaní aspustím svoju zvyčajnú mantru. „No tak, Dolly, zvládneš to. No tak. No tak. No tak.“


  Tresk!


  Moja kraksňa sa preberie kživotu aochvíľu sa už valí po vozovke. Popritom zavolám Nathovi, že som na ceste.


  


  Zastavím za Nathovým autom pri reštaurácii vbočnej uličke.Len čo Dolly rachotom ohlási svoj príchod, Nath vystúpi zo svojho béemvéčka akrúti hlavou. „Načo ti to auto je,“ utrúsi, keď sa knemu blížim. Stiahnem si rukáv natoľko, aby som zachytila manžetu prstami. Nathovi to neunikne. „Jasné, máš knemu citový vzťah, no aj tak. Vydesí ťa na smrť vždy, keď naštartuješ.“


  „Už som si zvykla,“ zaklamem. Na ten rámus si nikdy nezvyknem, no ani sa Dolly nikdy nezbavím. „Ako sa máš?“ Pobozkám ho na líce aon ma objíme apohladí po chrbte.


  „Máme toľko prípadov, že neviem, kde mi hlava stojí.“ Skontroluje telefón astrčí si ho späť do vnútorného vrecka. „Dnes je to tu plné,“ ukáže hlavou na reštauráciu. „Chceš sedieť vonku?“


  Cez okno nazriem dnu. Väčšina stolov je obsadená. „Hej,“ odpoviem aposadím sa na stoličku na chodníku pred reštauráciou.


  „Ako zvyčajne?“ spýta sa azamieri dovnútra. Vie, že ja dnu nepôjdem.


  Prikývnem, otvorím vmobile parkovaciu aplikáciu azaplatím za polhodinu parkovania.


  Nath sa medzitým vráti snápojmi. „Tak hovor,“ nabáda ma azamieša si kávu stromi kockami cukru. „Viem, že si ma nechcela iba vidieť.“


  Našpúlim pery. Aj by som sa spýtala, či som až taká priehľadná, no netreba, Nath vo mne číta ako votvorenej knihe. „Niečo nové oodvolaní?“ spýtam sa. Vočakávaní jeho odpovede sa mi, ako vždy, zovrie žalúdok.


  „Nie, Beau. Ato som ti mohol povedať aj po telefóne.“


  Spustím plecia. „Chcela som ťa vidieť,“ zahovorím to aon sa pousmeje. „Ako dlho potrvá, kým dostanem jasnú odpoveď áno či nie? Áno, vášmu odvolaniu sme vyhoveli. Nie, vaše odvolanie zamietame.“


  „Vieš, že na úradoch je to samá politika anekonečná byrokracia. Jeden človek povie áno, druhý ho prehlasuje.“ Nakloní sa dopredu, tvári sa súcitne.


  „Nepozeraj sa na mňa tak,“ varujem ho.


  „Ako?“


  „Akoby si mi chcel poradiť, aby som si nerobila plané nádeje.“


  Povzdychne si. „Bolo to predsa jasné ako facka.“


  Zatnem zuby. „Bola to len obyčajná posratá kamufláž, Nath. Nič iné. Autá sa samy vznietia hoci aj každý deň, čo?“


  „Forenzní experti dokázali, že nádrž sbenzínom bola deravá, Beau.“


  „Na ročnej vládnej audine? Tomu ani sám neveríš, Nath.“


  „Afajčila vaute.“


  „Takže mama si to vlastne zavinila sama?“ precedím cez zuby. Zabolia ma prsty. Pozriem si na ne azistím, že mám biele hánky, čo tak silno zvieram šálku. Uvoľním ich, aby sa mi vnich rozprúdila krv. Pravdupovediac, nespomínam si, že by som ju vten večer videla fajčiť vaute. Pamätám si len hrôzu na jej tvári. Vedela, že sa niečo stane.


  „To som nepovedal.“ Nath znova vzdychne. „Beau, mala by si to nechať tak, inak sa zblázniš.“


  „Už sa stalo,“ zamumlem skľúčene. Chytí ma za ruku.


  „Nepoddávaj sa tomu.“ Súcit na jeho tvári ma rozčuľuje, ikeď to voči nemu nie je fér. Bol mamin skvelý priateľ. Najlepší partner. „Jaz by si želala, aby si žila. Priala by si, aby si sa vrátila do služby.“


  „Nath,“ nakloním sa ponad stôl. „Niečo na tom nesedí.“


  „Dočerta, odkedy si sa dala na konšpiračné teórie? Niekedy nemá zmysel bojovať, Beau.“


  Stiahnem ruku achytím šálku. Priznávam porážku. Aspoň zatiaľ. „Počula som, že si konečne našiel Hada.“


  „Áno, na dne rieky. Niekto zjavne nepochopil, že ho chceme živého alebo živého.“


  „Niekto si zjavne želal jeho smrť viac než polícia jeho život.“ Zdvihnem obočie aNath sa tlmene zasmeje. „Tomu, kto ho zavraždil, sa nevyšmykol, čo?“ pokračujem. „Kto ho podľa teba zabil skôr, než ho mama chytila?“


  „Vieš, že otom nemôžem hovoriť.“


  „Tvár sa, že som mama.“ Nakloním sa knemu. „Bol to Medveď? Zradil ho? Alebo Enig…“


  „Tvoja mama je mŕtva, Beau,“ vydýchne Nath aja sa myknem. „Došľaka, prepáč.“


  „To nič,“ silene sa usmejem. „Nikdy ťa to neopustí, čo?“


  „Raz policajt, navždy policajt,“ usmeje sa, ochutná kávu, potom ju vypije avytiahne mobil. „Koniec prestávky,“ zastoná, vstane apodíde ku mne. Pobozká ma na líce apoloží mi ruku na zápästie. Vždy to tak robí, akoby tým mohol zmierniť následky. „Ollie ťa pozdravuje.“


  Prevrátim oči. „Chceš ma ešte niečím rozveseliť?“


  „Stále na teba myslí.“


  „To bola rečnícka otázka.“


  „Viem.“ Nath vezme telefón, vyberie sa kautu, nasadne doň auž ho niet. Nezdržiavam sa už ani ja, aby mi myšlienky nezablúdili kmôjmu bývalému snúbencovi. Nechám na stole šálku skávou, ktorej som sa takmer nedotkla, azamierim kDolly. Nasadnem anaštartujem. „No tak,“ pobádam ju, keď sa rozkašle azachrčí. „No tak, no tak, no tak.“


  Prestanem ju nútiť kživotu, keď sa spod kapoty vyvalí dym. Kúdoly dymu. Ohlušujúci treskot apotom… dym. Nadýchnem sa. Prehltnem. Pritlačím si päsť na spánok.


  Nemôžem dýchať.


  Nevidím.


  Nemôžem sa dostať kmame.


  Beau!


  Hodím sa dozadu na sedadlo, zrýchlene dýcham achvejem sa pri tej spomienke. Rozhliadam sa okolo seba akontrolujem okolie. Kontrolujem, či sa mi nerozpadáva rukáv košele alebo či nehorím. „Ježiši!“ vydýchnem si aspamätávam sa. Kedy ma tie spomienky prestanú prenasledovať?


  Vystúpim, utriem si spotené čelo ahorko-ťažko sa vraciam do prítomnosti. Podľa inštrukcií zhlboka dýcham so zavretými očami asnažím sa nájsť rovnováhu. Dýchaj, len dýchaj. Čakám, až kým sa neprestanem chvieť anedýcham voľne.


  Otvorím oči azamračím sa. „Nuž, toto nevyzerá dobre.“ Toto auto poznám ako svoju dlaň, viem, kedy začne revať, brblať, kašľať amykať sa. Ale dym? To je novinka.


  Spovzdychom vytiahnem mobil aotvorím zoznam kontaktov. Prejdem do obľúbených. Je navrchu zoznamu. Reg zodťahovacej služby.


  Ozve sa po dvoch zazvoneniach. „Kde si?“


  „Vcentre.“


  „Pred Fredovou reštauráciou?“


  „Presne.“ Ani sa necítim trápne. Prešlo ma to po štvrtom raze, čo ma Reg zachránil. Sme už dobrí priatelia.


  „Som pri drive-thru Starbucksu. Ochvíľu som pri tebe. Vanilkové latte?“


  Sadnem si na sedadlo vodiča. Už mi ani nedohovára, aby som sa Dolly zbavila. „Veľmi rada.“ Ukončím hovor azapnem rádio, David Bowie práve spieva Heroes. Povzdychnem si. Je pravda, že to znie trochu nezrozumiteľne apraskanie vreproduktore by mnohým liezlo na nervy, no praskanie anezrozumiteľnosť môj terajší život dokonale vystihujú. Opriem sa osedadlo apozriem na telefón, keď mi začne vibrovať vruke. Zamračím sa na neznáme číslo astíšim Bowieho. „Haló?“


  „Ahoj, to som ja,“ ozve sa mužský hlas.


  Nakloním hlavu. „Kto ja?“


  „No ja.“


  Odtiahnem si telefón od ucha aznova sa pozriem na číslo. Vôbec ho nepoznám. Anepoznám nikoho sbritským prízvukom. „Ešte raz, kto ja?“ spýtam sa.


  Na okamih zavládne ticho, muž si pravdepodobne takisto kontroluje číslo.


  „Nesprávne číslo?“ spýtam sa.


  „Nie ste Sandy, však?“


  „Nie, som Beau.“


  Opäť prehovorí až po krátkej odmlke. „Prepáčte, chcel som zavolať svojej osobnej nákupkyni.“


  Osobnej nákupkyni? „No, ja maľujem interiéry. Mrzí ma, že som vás sklamala.“


  Zahmká azamyslí sa. Napätie mi pomaly opadáva zpliec. Čudné. „Prepáčte, že som vás obťažoval.“


  „To nič,“ odpoviem avtej chvíli zbadám Rega, ako zabáča na cestu predo mnou. „Musím končiť, dorazil môj rytier vlesklej zbroji.“ Ukončím hovor arozmýšľam, ako som prišla na takú vtipnú odpoveď. Vystúpim zDolly azamávam Regovi, akoby mohol prehliadnuť ten kúdol dymu nado mnou.


  Zastaví vedľa mňa avykloní sa zokna. Zkútika úst mu visí obligátna cigareta. „Dym sme tu ešte nemali.“ Podá mi latte. „Na toto sú štartovacie káble už prikrátke, kráska.“


  Vážne pozriem na Dolly. „No zvládneš ju opraviť, však?“ Nedokázala by som sa sňou rozlúčiť.


  „Naložím ju avezmem do dielne. Ak sa bude dať opraviť, opravím ju.“


  „Ďakujem, Reg.“


  Začne upevňovať Dolly na háky aja znej medzitým vyberiem tašky aplechovky sfarbami aprenesiem ich do Regovho auta. Keď sa usadím vkabíne, znova mi zazvoní mobil. Popri zapínaní bezpečnostného pása sa pozriem na displej aváhavo prijmem hovor.


  „Ahoj, to som ja.“


  „Ahoj, ja,“ prevrátim oči.


  „Potrebujem pár vecí.“


  Zdvihnem obočie. Kto je ten chlap? „Vaše želanie je mi rozkazom.“


  „Prosím?“


  „Čokoľvek si prajete.“


  Mlčí aja našpúlim pery.


  „Mám pripravené pero apapier,“ pokračujem. „Čo by si pán prial? Diamant pre svoju priateľku? Kartón šampanského? Zopár bičov na blížiace sa orgie?“ Reg nasadne azvedavo sa na mňa pozrie. Pokrčím plecami aupijem si latte. „Alebo ženskú spoločnosť?“ dodám.


  Po čom dnes túžia boháči, ktorí majú osobných nákupcov apresne nula problémov?


  Stále mlčí. Mlčí tak dlho, až musím skontrolovať, či je stále na linke. Je tam.


  Priložím si mobil kuchu azačujem jeho nádych. Čakám. „Všetko okrem toho diamantu,“ vyhlási drsne. Temne.


  Pomaly zdvihnem obočie. Žiadny diamant. Takže žiadna priateľka ani manželka na obzore? „Ako pán zaplatí?“


  „Sexom.“


  Zízam na čelné sklo aon znova zahmká, potichu achrapľavo. Nútim sa uvoľniť.


  Nadýchne sa.


  „No vy už máte rytiera vlesklej zbroji,“ prehovorí.


  Pozriem sa na Rega, medzi perami má už novú cigaretu. Máhustú bradu, vktorej sa mu zachytávajú zvyšky jedla, červený nos veľký ako karfiol ašiltovku si pravdepodobne naposledy opral vroku tisícdeväťstoosemdesiat. Zrejme vycíti môj pohľad aotočí sa ku mne. Usmeje sa aodhalí všetkých päť zubov. Potrasiem hlavou ausmejem sa. „Áno, mám,“ odpoviem. „Práve ma zachraňuje.“


  Reg zdvihne obočie auž sa šinieme po ceste. Zamyslím sa nad tým. Naozaj ma ktosi zachraňuje.


  „Tak vám už nebudem volať,“ vyhlási muž stroho.


  „Užite si orgie.“


  „Oto sa nebojte.“


  Auž ho niet.

